
SE APROBĂ     


  

 JUDETUL TIMIS




    PRIMAR

 MUNICIPIUL TIMISOARA


   GHEORGHE CIUHANDU
 PRIMAR                          

               
 SERVICIUL BANCA DE DATE URBANE



       

 SC 2007-734/02.03.2007




   REFERAT

              privind atribuirea în folosinţă gratuită, pe o perioadă de 49 de ani,  a unui 

     teren în suprafaţă de 100.000 mp către Ministerul Sănătăţii Publice prin 
      
     Autoritatea de  Sănătate Publică Timiş pentru construirea unui spital 




regional de urgenţă

Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.SC2007-734/17.01.2007 a Autorităţii de Sănătate Publică Timiş şi a protocolului încheiat între Primăria Timişoara şi Autoritatea de Sănătate Publică Timiş.
Conform protocolului mai sus amintit,  suprafaţa solicitată a fost de 90.000 mp dar în urma discuţiilor purtate între Primăria Timişoara şi Autoritatea de Sănătate Publică Timiş, având în vedere că proiectul spitalului este finanţat de Uniunea Europeană şi este un proiect tip, se va majora suăprafaţa la 100.000 mp .Astfel se va atribuii în folosinţă gratuită, pe o perioadă de 49 de ani, o suprafaţă de teren de 100.000 mp,pentru construirea unui spital regional de urgenţă, cu o capacitate de 700-900 de paturi.

Terenul în discuţie este situat Timişoara, Calea Torontalului şi este înscris în cartea funciară nedefinitivă  nr.135381 Timişoara cu nr. cadastral PS 607 ( S=120700 mp), PS 608(S=54300) şi PS 610( S=91000 mp), PS 698 în suprafaţă de 95900 mp, PS 612 în suprafaţă de 84700 mp şi PS 675 în suprafaţă de 107400 mp( deci  suprafaţa totală de 554.000  mp).

Terenurile înscrise în CF nedefinitivă nr.135381 Timişoara  cu nr.cadstral PS 607, PS 608, PS 610, PS 698, PS 612 şi PS 675, nu au fost revendicate în baza Legii nr.10/2001 şi Legii nr.18/1991, aceste terenuri, conform Ordinului Prefectului nr.947/24.06.1999 au fost trecute în proprietatea Municipiului Timişoara şi în administrarea Consiliului Local ca păşune.

La solicitarea Autorităţii de Sănătate Publică Timiş a fost eliberat Certificatul de Urbanism nr.7614/28.12.2006, care specifică, conform PUG aprobat prin HCL nr.157/2002, că există interdicţie temporară de construire până la elaborarea unui PUZ prin grija Autorităţii de Sănătate Publică.De asemenea prin grija Ministerului Sănătăţii Publice, prin Autoritatea de Sănătate Publică Timiş se va întocmi şi documentaţia de scoatere din circuitul agricol a terenului interesat ( 100.000 mp),  teren care după cum am arătat mai sus este înscris în CF nedef.135381 Timişoara, ca păşune

Terenul de mai sus se va dezmembra şi apoi unifica, iar documentaţia cadastrală privind identificarea, dezmembrarea şi unificarea parcelelor, pentru obţinerea suprafeţei de 100.000 mp,  cade în sarcina Ministerului Sănătăţii prin Autoritatea de Sănătate publică Timiş.

După dezmembrarea şi unificarea terenului, după scoaterea lui din circuitul agricol şi după îndeplinirea tuturor condiţiilor impuse de CU nr.7614/2006 se va solicita autorizaţia de construire a spitalului.

Autoritatea de Sănătate Publică Timiş are obligaţia ca în max.24 luni de la intrarea în vigoare a prezentei hotărâri, să înceapă construirea spitalului.În caz contrar îşi pierde dreptul de folosinţă, fără somaţie sau punerea în întârziere şi fără intervenţia instanţelor de judecată.

După terminarea lucrărilor, construcţia va deveni proprietatea Autorităţii de Sănătate Publică Timiş, terenul rămânând în proprietatea Primăriei Timişoara în administrarea Consiliului Local al Municipiului Timişoara.


Propunem Comisiilor din cadrul Consiliului Local al Municipiului Timişoara aprobarea atribuirii în folosinţă gratuită a unui teren în suprafaţă de 100.000 mp  către  Autoritatea de Sănătate Publică Timiş pentru construirea unui spital regional de urgenţă.

